
С ПРАЗДНИКОМ РОЖДЕСТВА ХРИСТОВА СКЛАДАМЕ ВСІМ ПРЕНУМЕРАТОРАМ, ЧИТАТЕЛЯМ, СОТРУДНИКАМ И ПРИ- 


ЯТЕЛЯМ ЩИРЫ ЖЕЛАНЯ „ВЕСЕЛЫХ СВЯТ“ И ВСЬОГО ДОБРА И СЧАСТЯ В НОВОМ РОЦІ. 
РЕДАКЦИЯ И АДМИНИСТРАЦИЯ „ЛЕМКА“. 


На нбб! засияла перша звізда. То знак, 
зачал ся Святый Вечер. Чудесна, свята ноч, 
вотра наполнят наши души тишином, котра аж 
ж найбольше сухы сердца розгр:ват чувством 
жравдивой любви. 

В тоту ноч стают в памяти перши' дітячи 
часы. коли то с нетерпінвм ждали мы, аж 0- 
творят ся двери и укаже ся в них тато со сно- 
‘жом овса и вязанком соломы и привитат нас 
еховами: „Помагай Бог на счаств, на здорове, 
ка тот Новый Рок!" 

Незабыты дітячи вспомины, коли вірило 
ся, же в тоту Святу ноч бесідуют звірята люд- 
акым голосом и коли найрягало ся цілу „силь- 
жу волю“, штобы не заспати, прийти на час 
до церкви на ,Всеночне“ и сказати своим зна- 
момым: „Христос Раждает ся!“ Килько то сча- 

‚ 


стя, килько радости містит ся в тых д:тячих 
вспоминах! | 

Рокы проходят, а с нима появляют ся всі- 
лякы росчарованя, терпіня, згрызоты. Вмісто 
любви очи сверкают злобом, слова стают ся 
терлкы, долони затискают ся в пястукы. И лем 
на одну ноч, студену грудневу ноч в глубин! 
наших душ и сердц ставме ся знова дітьми, 
стаеме ся добры и довірчивы, на одну ноч ета- 
еме ся вс! любячима братами, бо для нас вех 
довершило ся той ночи чудо в вифлеємском 
вертепі. я 

На тоту одну ноч всі мы, так ботаты лк и 
бідны, чуеме ся ровны, бо для нас вох засяяла 
на небі перша звізда, всі одынаково д:лиме ся 
просфором и складаме собі желаня. 

В тоту ноч побратаня и совдиненя во всіх 


|| 


Христос Раждает ся! 


сердцах панує радость. Всі старают ся, штобы 
не было самотных, не было смутных, Богатшж 
старают ся помочи біднійшим, штобы вс: былж 
веселы и свободны от згрызот в тоту святу ноч 
Христова Рождества. 

Пришол на світ Месия, ‘явил ся вселенной 
Вот - Человік, штобы спасти человіческый род 
и завзыват нас всіх до згоды, любви и жертво- 
любия. Наслідуйме вго Божественне жите и 
жийме согласно бго святой науці. 

Нехай в том Новом Роц! не розлучит нае 
ших сил нияка звада, нияка злость, нияка не- 
нависть, а втотчас запанує на землі правдиве 
счаств и радость, втотчас возрадуют ся также 
небеса и Христос - Спаситель Овіта, Котрый в 
тоту святу ноч раждает ся! 

На землі мир... 


Наближат ся Святый. Вечер. \В пятницу, 
як появит ся заря на небі, засядеме всі до свя- 
той вечері, желаючи собі взаимно всього до- 
брого. С праздниками кончит ся также старый 
рок, а с ним приходит ся каждому с нас поро- 
бити обчисленя, як прожили мы минувший рок, 
што мы в нем зробили и якым он был для нас. 

Нехайже меже тыма желанями не бракне 
также и „Лемка”“. котрый приходит до Вас. 
Любы Читател! со щирыма словами: на сча- 
ств, на. здорове, на тот Новый Рок. Най здоро- 
во буде в хат! и богато в стодолі, стайні и ко- 
мор!!". 

А коли тепер ест также час на обчисленя, 
то хочеме ту пару слов сказати. Уж пятый рок 
доходит до Ваших стих „Лемко“. Початково 
принятый хоц як, с роками здобыват собі чим 
раз ширши кругы читателей серед лемковскых 
сел, положеных по обох сторонах Карпат. 

Каждого дня доставме численны замогле- 
ня так с наших як и закарпатскых сел. Тоты 
листы сут милы, бо они доказуют, до чото стре- 
млят наши села. Не бракув также дописей с 
сел, котрых на жаль часто не можеме помі- 
щати. В дописах належит унимати справы с 
точкы загальното добра. 

Можна писати о том, што болит село яко 
цілость и якы сут 670 жаданя, пе можна однак 
описовати своей власной біды, чи кривды, вы- 
рядженой через сусіда, бо такы справы нада- 
ют ся до суду, а не до газеты. 

Также надсыланых нам вершиков помица- 
ти не можеме, бо они на загал сут барз слабы. 
Писанє: вершиков, то справа, тяжка и, не, каж- 
дый потрафит вершик написати. Прото ради- 
ме, штобы не силити ся на вершикы, & писати 
звычайном мовом, притом тримати ся того, 
штобы писати просто и щиро, так як сердце 
дыктуе, втотчас выпаде тото найліпше. 

Хыбом всіх дописей вст тото, же сут за 
долгы и звычайно каждый, кто пише, просит, 
штобы нич не счеркнути, ани не змінити с то- 
то, што написал. Єст тото неможливе, бо газета 


вст мала и одной справ! не може посвятити ду- 
же місца, Зрештом часто сут выписаны такы 
р:чи, котрых цензура могла бы не перепустити, 
а трафят ся аж и так. же всли бы помістити 
допись в цілости, то мог бы быти дописчик, по- 
тягненый до судовой отвітственности. 

Видиме с того, же с тым вс:м мав редактор 
дост клопоту. бсли отже не пом!стил Вам того 
чи другого, то му ныні при Святом Вечері ғы- 
бачте. 

Стараме ся, штобы читатель в газеті нашол 
передовсем тото, што вст єму найпотребнійше, 
а именно помицаме много артыкулов и рад то- 
сподарскых. Уважаме, же тым можем” подне- 
сти добробыт наших сел, а если бы посчастило 
ся нам усунути біду с. села, то каждый мусит 
признати нашу роботу за ВНЕР, Робота. то- 
та не вст обчислена на, розголос. она ест труд- 
на, 60 не легко зашмарити людям всьо тото, 
до чого прывыкли от дітячих лт и приняти 
новы способы веденя сельской господаркы, але 
мы ся тым не зражаме, бо знаме, же служиме 
доброму ділу. 

Шириме щире зерно зтоды и любви, заохо- 
чаме до труда. просвіты и организации села и 
стремим? до того. штобы запановал: на землі 
мир... 


ЕНТО НЕТ ЕТС ИЕ ЕЕ: 
Дивна згода. 


Знаме вшиткы. же братя наши по тамтой 
стран! Карпат, то руснакы, такы самы як и мы 
и же спой родный язык и свою краину НАЗЫВа- 
ют рускыма. 

Тото знаме так певно, як и тото, же в день 
світит сонце, а в ночи звізды, бо на одно и на 
друге от віков смотриме, а © братами нащима 
из за Карпат от в‘ков через меджу бесідуєме. 
Знає тото и история, знают о том, всі народы 
чужи и далекы, як амерыкане, италияне, ан- 
гличане и другы, не знат лем о том Берлин и 
Москва. Якаси дивна згода меже нима, 

Послухайте лем радио! Недавно е Мука- 
чева, Ужгорода, Свалявы и Хусту надавало 
кошицке, (втотчас ище ческо-словацке) радше 
восторжены промовы народных представите- 
лей Прикарпатской Руси. 

Чули мы, як тысачи народа манифестова- 
ли свободу и голосили славу Карпатской Руси 
и 6й вождей. Цілый світ заговорил о отроджо- 
ню и воодушевленю карпато-руского народа. 
Аж и німецке радио затоворило початково о 
Карпатекой Руси. 

Лем одна Москва от початку як бы стыди- 
ла ся того слова. Лем часом. несмло; полусяо- 
вами совітскы радиостации споминали о якой- 
си краині. або и просто Украині, котра лежит 
тдеси далеко в незнаном карпатском краю. 

Тепер Берлин открыл за Карпатами Укра- 
ину. Руску Карпатску Краину перекрестили в 
Берлин! на, „Карпатську Украину“. с котрой 
німецка рука має сягнути аж далеко за Дніпр. 
Вс! німецкы радиостации кричат на цілый світ 
Божий, же народил ся новотвор Карпато - У- 
краина. 

Помагают им — зрозуміла річ — наши у- 
краинцы и несчастны днескы, безвольны че- 
хы. Ц'лый світ однак называт дальше обевдо- 
лену Карпатску Русь єй исторычным именем. 

Лем в совітскых радиях совіїтскы бабы - 
спикеры разом с Берлином скречут дальше 
вопрекы цілому світу и цілому закарпатскому 
народу, же там в Ужгороді, Хусті. Сваляві и 
на Маковици лежит Закарпатска Украина! 
Дурна згода! 


ТРЕТИН ПЕТЕР ЗА 
НІМЕЧЧИНА ЗАЖАДАТ КОЛЬОНИИ. 
Сподівают ся. 

ших днях зажадат официяльно и рішительно 
кольонии от Англии. Со справом том мае быти 
звязаный выізд до Льондына адютанта Гитле- 
ра, капитана Видемана. Газеты німецќы пи- 
шут. же Англия мусит раз высказати ся ясно, 
чи хоче боронити до послідных сил евоето мо- 
нополитычного торговельног положеня, чи тыж 
зтодит ся добровольно подытити ся своима тор- 
говельныма вллывами с Німеччином. 


ПАСТУШОК. 


Далеко от села, при выгон! стоял деревя- 
ный, старый крест, збутвілый от споду. и под- 


` пертый паликами. 


Стоял сам и здалека, видно было почорні- 
ле от вітру и слоты дерево єто рамен. Одно ра- 
мено перехылило ся ку землі. Коло него увили 
6061 гн!здочко птахы, котры своим співсм сла- 
вили Распятого Исуса Христа, прибитого до 
креста. 

На кресті висіл Христос. В літћ пражило 
вто сонце, осеню лял на Него дождж, сікучи 
Єго по руках и ногах, с котрых одна тріснула 
и звисала ку землі. В зимі вітер сыпал на Не- 
то снігом, засыпуючи 6му широко отворены 

очи. Не знати, чи різбар выжолобил слезы на 
лици Христа, чи тыж жолобкы повстали от 
долгых осенных дожджей, дост, же с очей сві- 
тлых, широко открытых, добрых, полных про- 
щеня и милосердия, плынули слезы узком 
струйом по лици. 

Рідко кто заходил на тото місце коло кре- 
ста. Часом похылит голову перед Распятєм па- 
стух, частійше однак взнесе ку Нему очи пере- 
бітаючий рогач и заяц, або сяде на 6то раме- 
ни птах. 

Крест валил ся... С каждым роком хылил 
ся он чимраз больше ку землі, а с ним хылил 


ся также Усус Христос, завішеный на кресті. 
От давна никто не. вішал на нем рінка, с поле- 
вото ‘катя, ани не приходил помолити ся у ног 
Спасителя. 

Гвоздь, на котром передом вішали вінкы с 
квітя, тепер заржавіл.и был покрытый пау- 
тином. Наконец, аж и птахы опустили свои гн]- 
здочка и перенесли ся в безпечнійше місце. 
як бы боячись, же крест не опре ся вітрам. по- 
залит ся, а с ним розвалят ся их гнізда. 

Аж одного дня ожило всьо коло креста на 
вытон!. Малый пастушок пригнал ту кырдель 
овец. Сирота, горбатый, с котрого сміяли ся всі 
и часто били его ровесникы. Пастушок, нелю- 
бленый и высміяный через людей, тым больше 
привязал ся до своих овечок, котры были вто 
одынокыма и щирима друтами. Он бесідовал с 
нима, як с людьми, а они старали ся розуміти 
его и отвічати ему веселым беком. 

Пастушок сторонил от людей. сторонил от 
товаришей, котры часто сміяли ся с вто каліц- 
тва. Несчастный вид представлял собом пасту- 
шок. Волосы на голові руды, лице бридке с за- 
дертым до торы носом. С уха текла єму зло- 
вонна ропа, шия обложена ропіючима шкро- 
фулями, всьо тото робило с нето вид подобный 
радше до тниючого кусника мяса, чим до су- 
щества, сотвореного на образ и подобие Бота. 

Слшый на одно око, покрыте більмом, на 


скривленых англицком хворотом нотах, был 0- 
бразом великой кривды, яку грішный челові- 
ческый род мог вырядити бідной невинной си- 
роті. 

Бідный сирота втікал о всход! сонца с ха- 
ты свовто тазды и вертал аж поздно вечером, 
штобы сейчас зашити ся в куті ставнкы для 
свец. Там, притуленый до одной с овец, засы- 
пял счастливый, же не докучат єму никто. 

Часто плакал он потихы, а, малы ятнятя, 
лакомы на соль, злизывали с єго лица потоком 
плывучи слезы, Нераз боль розрывал 6му гру- 
ди и глухы йойкы добывали ся со ставнкы. 
Але бідным сиротом никто ся не интересовал. 
никто не спросил его о причину плачу, никто 
не потішил. ани приголубил вто. 

х ы * М і 

Того дня пастушок загнал ©во6 стадо на 
выгон коло креста. Посмотріл на, крест, на Ра- 
спятє, на 6то оторвану ноту, на почорніле от 
вітра тіло... Смотріл 6му долго в. очи и змило- 
сердил ся над дольом Спасителя. 

Пастух нашол першого приятеля, котрого 
доля не была ліпша от его власной. Очи ва- 
гмлили ся слезами и он упал на коліна и дол- 
го, долго молил ся до забытого через вах Ра- 
спятя Спасителя. 

От того часу Христос не был уж сам оды- 
нокый. На гвозді, вбитом в крест, висіл все ві- 

ЛЕУ МаК 0" 


Служителі Церкви, чи политыкы. 


От Грибова доносят нам: Бывший Апо- 
стольскый Администратор для Лемковщины 
бл. и. ©. Др. Масцюх осадил на парохии Фльо- 
рынка срященников - монахог. Душичок тр. - 
католицкых там іне дуже, але за тото великый 
хотар и красный парохияльный грунт. отже и 
„срященникам - монахам жиє ся не зле. 

-Монахы мали за задачу свойом мисионар- 
ском длятельностю навертати тых, што своего 
часу перешли на. православие. 

Початково здавало ся, же монахы не зна- 
ют нич лем Бога и віру и же, як то тварят — 
не знают и до двох зраховати. Народ и сусіды 
вірили, же монахы будут лем трудити ся для 
спасеня душичок. 

Показуе ся однак иначе. Дотелер монахы 
не навернули ани одной души до тр. - кат. ві- 
ры. Ні. Боже заваруй, тото оставили на пото- 
дивше, а тепер они робят, што пильнійшое, Ро- 


бят на твалт велику Украину! Передом цукор- 
ками и солодкыма як медовник словечками. 
тайно, подступно и скрыто, ведля всіх правил 
облести, вкрадали ся в. душу сельской моло- 
дежи. 

По одному. по двоє, притягали до себе так. 
як то всяди робили украинофильскы агитато- 
ры на нашой Лемковщині. Многы наши хлоп- 
цы и дівчата дали ся збаламутити. Взяли их 
на теплы словечка и они забывают уж на гріх 
и ганьбу, свой рускый род и имя. 

Мы рускы хлопы лемкы осторігаме „лан - 
ытчик!в“ - монахов, же не будеме терпіти той 
заразы, яку сіют меже нами. Не хочеме сварок 
и биток, як то робили своего часу украино- 
фильскы єгомості по наших селах. А як не по- 
може наше остережене. то будеме глядати ин- 
шой рады. 

Хлопы - лемкы. 


Має и Франция свою „Украину“. 


Н:меччина не ‘лем у нас творит ..самостій- 
ну Украину“. але пробує тото зробити и во 
Франции, користаючи с того, же в одной про- 
винции, а именно в Бретании язык рижнит ся 
кус от загально француского. На разі в Брета- 
нии вст недуже ,.самостійников“ бо всього на- 
зберало бы ся може якы три десятқы, але ма- 
ют они свою тазету „Брейц Атао“ и хотят от- 
ділитися. от Франции. 

В Рені судили двох проводыров бретон- 


скых „украинцов“, або, як их там называют 
„авточомистов“: основателя национально - бре- 
тонской партии и редактора газеты ..Брейц 
Атао“. 

На суді они показали ся щиры, не меньше 
ст наших „самостйников“. Они сказали. што 
лем часово тодят ся с Франциом, с ей прави- 
тельством и `армиом, бо их шлю вст утРорити 
с Бретании отдільну державу, котра буде го- 
ворити с Франциом, як. ровный с ровным. 


Лічничи ярины. 


Наш вік зробил переворот в прихиманю 
поживы. Коли давнійше всі уважали, же осно- 
вом пожиғы ест мясо, сильны росолы, яйца и 
т. д.. от котрых звычайно в старшом віку хво- 
рети люде на катары жолудка, артретызм, поч- 
кы и печенку, то тепер чим раз больше появ- 
тяют ся на столах ярины. 


і |: 


Доеліды, роблены долгы літа через ліқа- 
рей, выказали, же многы ярины сут не лем по- 
живным и смачным кормом; але мают также 
лічничи свойства и помагают ня численны хро- 
роты. 

На перше місце серед лічничих ярин Ры- 
ступат чеснок. бст он добрым средством ирс- 
ТИВ червонкы (дызентерии), а настойкы чесно- 
ку на спирті. дійствуют успішно при трудных 

хворотах и при гоиню ран. При подагр}, артре- 
тызмі, тостци повинни люде істи каждого; дня 
стручок чесноку. , 

Таксамо старши люде почуют ‘отраз по че- 
сноку меньше тисненє кырви и облегчене. Че- 
енок розвареный в молоці уважают за одыно- 
ке средство против солитера. котрого позбыти 
ся вст не так легко. 

Чеснок має однак неприятный запах. Пто- 
бы позбыти ся того запаху, треба по с'ідженю 
чесчоку жевати сурову петрушку и выполо- 
кати уста соленом водом. 

Бандуркы рекомендуют лікары істи при 
цукровой хвороті. 

Селєры привертают силы старшим муж- 
чинам. а при ломаню ног належит ногы мочи- 
ти г рырар! селвров. 

Капуста векріплят цілый организм. 


Шпинат повинно ся істи при затальном 0- 
слабленю, так нервном як и физычном и при 
малекровию. 


Салата с листя цыкории очищат кышкы и. 


жолудок и надає скорі білу краску. 

Горох. бобы, физола и сочевица, мают мно- 
го білка и сут ліпшим кормом от мяса, Вывар 
с листя и насіня бобу поматат при каменях 
почковых. ‹ 

Як с того видно. ест много такых ярин, ко- 
тры не лем вполн! заступают мясо. але сут от 
него здоровши. Для тазды, котрый має .своє 
поле, легко ест придбати такы стравы. котры 
сохранят вто силы до старости літ. 


Се, Отец хоче умерти при звуках дзвонов 
его родного села, Папа Пий ХТ. уродил ся в Де- 
сио. маленьком’ селі. положеном в полн. Итан 
лии. недалеко Медиоляна. Найкрасшим вепо- 


мином єго дітячих літ вст гул дзвонов при мі-“ 


сцевом костелі. На єго порученє передано би- 
тє тых дзвонов на трамофонны плостинкы, ко- 
тры переслано до Ватыкану. Папа Римскый 
слухат часто битє тых дзвонов со зворушенем. 
Недавно высказал он желанє, штобы в день 6- 
то смерти дзвоны с Десио били так, як били 0- 
ни в день его уродин. 


нок с полевых цвітов. Спорохнілы части рамен 
замінил он новыма, а оторвану ногу злучил он 
як мог с тілом: Он вдивлял ся щлыма година- 
ми в Роспятого за людскы тріхы и здавало ся 
ему, же Исус усміхат ся до него и смотрит на 
нето так ясно, тепло‘и милосердно... 

Пастушок трат Христу на пищалці риж- 
ны пісні, штобы Исусу не нудило ся Самому 
на поли, а коли западаюче сонце крыло ся за 
торы, кланял ся бму низко и прирекал верну- 
ти слідуючого дня, і 

Пастушок тужил за крестом и часто в те- 
плы літны ночи выходил со стаєнкы, ишол на 
вытон и там сідал при кресті, цілуючи и обни- 
маючи спорохніле дерево долго, долто, — Пла- 
жал и тепер часто. Плакал тихенько со счастя 
и знал, што находячий ся коло него Исус слы- 
птат его плач и забере го незадолго до себе. 

Так минула яр, літо и осень. Пришла ви- 
зма, страшна зима, одна с тых вим, котры лю- 
де памятают долгы, предолгы іта. 

Исус на выгоні остал сам оден. Мороз и 
вітер. докучали 6му страшно. Спорохніле де- 
рево креста тріщало и здавало ся, же крест уж 
уж повалит ся. Коло Распятя кружил сніг, зае 
сыпуючи вічно открыты, добры очи Спаси- 
теля. Ум 

Пастушок, пересіджуючий тепер в стаєнці 
три своєм стаді, тужил сильно за .„Своим При- 

ятелем“, Тужил и терпіл от тото, же креет мер- 
знена морозі. Плакал уж тепер не над свойом. 
але над его дольом. Як же мусит быти там зи- 
мно, як страшно студено. Певні бму знова ві- 
тер оторвал ногу, на котрой звисли цомилі ле- 
ду, певні 6му задуявка засыпала очи. колячи 
як иглами широкы открыты повікы. И тот мо- 
роз... и тота страшна задуявка. 


Аж в Святый Вечер. коли морозный вітер 
дул снігом як збішеный, рудый пастушок встал 
со свовго выгрітого овцами вырка и пустил ся 
в сторону выгона. Никто то не задержал, бо 
никто не хотіл видіти ето при столі. Забыли 
о нем всі. Кусникы хліба, шмарены ведля обы- 
чая овцам, старчили ледво, штобы мог ся ним 
поділити с маленькым ягнятом, 


С села доходил звук веселых коляд... И 
пастушок почул ся сам, страшно сам. В душі 
вто зродило ся непереперте желанє увидіти И- 
суса Христа, Котрому там, на выгоні. торше 
было ище, як єму в стаєнці. 


Вышол со стайні. Здалека чути было бре- 
ханє собак и спів коляды. Пастушок ишол про- 
тив вітра. западал в заспы, подносил ся, зно- 
ва, падал и ишол, не чуючи морозу, ани не 60- 
ячи ся смерти. Ишол наперед и шептал: Загрію 
Тя... Загрію Тя Боже и не будеш чути студени! 
Возму Тебе до ставнкы, меже овечкы и знов 


будеме разом, знова. буде нам обом добре и ве- 
село так як передом. 2 
Наконец дойшол до креста. По обледілых 
паликах достал. ся до рамен креста и с вели- 
кым напруженєм сил оторвал Распятє от кре- 
ста. пак сосунул ся по дерев! ‘на землю. При- 
тулил ся устами до груди Спасителя, ростер 6- 


му ногы и отрітого сховал до пазухы под ове 


чий сердак. 


— Буде Тобі тепло Исусе тепер, тепло... › 


И с того счастя зробило ся єму солодко и сонно 
так: як николи дотепер на світі. 

Сіл собі на дручку под крестом, а обняв- 
ши Распятє Исуса сильно. сильно як мати д 
тину. ціловал Єто и тулил до себе и чул, же 
счастє розрыват єму груди и сердце. 

Здавало ся єму, же находит ся в якомси 
мягком пірю, так білом як сніг. Было му тепло 
и был рад, 60 чул, як тає на єго грудях лед с 
замерзненото Распятя. Счастливый посмотріл 
ище раз на крест, притулил сильнійше до себе 
Исуса и шепнул: ..Загрію Тя Боже, тепло Ти 
ту буде“ — и заснул. 

Снігова буря утишила ся. С неба летіли 
лем великы плахты білото, мягкого снігу, ко- 
тры як бы одіялом накрыли тіло лежачото па- 
стушка, котрого душа разом с ангелами співа- 
ла в небесіх Новорожденному: „Вселенная ве- 
сели ся“... 

Што чути в світі и в краю 


Бандыты обрабовали и вышмарили с по- 
їзда купцов. На двох купцов напали в по‘зді 
недалеко стации Галяц в Румунии бандыты и 
по зрабованю им сумы 300.000 лей, вышмари- 
ли их с ідучого поїзда. Одел забил ся на мі- 
еци, а другый боре‘ ся со смертю. р 

< Землетрясеня в Турции и Новой Зелян- 
дии. В місті Киршеир в Турции дало ся отчу- 
ти сильне землетрясенє, от котрото розЕалило 
ся 16 новопобудованых домов. От якогоси ча- 
су и в Новой Зеляндии дают ся отчути тряес- 
ня землі, а недавно в полуднегой Зеляндии 
трясенє было барз сильне. 

Нова звізда соетского Г. П. У. Застуини- 
ком начальїиқка Г. П. У. Берии именовано 
Меркулова. бст то оден с. молодших. ат”нтов 
Г. П. У. и до недавна занимал негажный у- 
ряд. Аж в послідном часі поручано єму чим 
раз'важнійши справы, аж тепер добил ся ва- 
жного уряду, заступника начальника Г. П, 

Засудженый на кару смерти за розвідку 
(шпьонство). Войсковый окружный суд в Кра- 
кові засудил на кару смерти Владыслава Ва- 
ляшка, урядника за, тото, же был он розвідчи- 
ком (шпьоном) одной с сусідных держав. Вы- 
рок выконано 15 грудня. 

Над Балтыйскым. морем сніжны замети. 
Остры морозы, якых не было от памятной зи» 
мы 1928/29, стисчули знова цілу Польщу и ц:- 
лу Европу. Над берегами Балтийского Моря, 
а также на. Поморі упали глубокы сны, ко- 
тры доходят до 1 метра. В многых місцах сніг 
поробил высокы замети, утрудняючи комуни- 
кацию. 

Найсильнійши однак морозы нотуе Росия 
центральна, где морозы доходят до 51 граду- 
сов ниже нуля. Остры морозы сут также в Ні- 
меччин!, Англии, Италии и Румунии. 

„Линия Сталина“ закончена, Линию укрі- 
илень западных границ Совітской Росии назы- 
вают ‚„„Линиом Сталина“. Недавно командую- 
чий червеном армиом на Украині Тимошенко 
вытолосил доклад в присутности Ворошилова, 
Сталина, Молотова и Калинина и заявил, же 
„Линия Сталина” ест закончена. При роботах 
в шли укрепленя западных границ Совйтов ро- 
било 900 000 людей через 32 року. 

Чехия усуват также жидов. Правительство 
чехословацке усунуло всіх жидов - учителей, 
якы учили в школах с німецкым языком нау- 
чаня. 

Арабы знова штрайкуют. На мурах міста 
брусалим появила ся отозва, проводыра араб- 
скых повстанцов, проклямуючая тенеральвый 
штрайк яко протест против войсковым заряд- 
женям Англии. 

Желізнодорожный мост под Акко вст по- 
важно ушкодженый. На арабекы села нало- 
жено контрыбуцию, бо англицкы воякы нашли 
в полночной Палестыні миты. Войсковый суд 
в брусалим засудил одного араба, на кару сме- 
рти, 'а двох инших на кару вязницы. 

Франция вооружат ся. Сейм во Франции 
принят буджет на 1939 рок. В буджеті том фи- 
турує сума 27 милиярдов франков, перезна- 
ченых на армию и вооруженя: 

Волкы нападают на села. Через морозы и 
недостаток поживы в лісах, волкы опустили 
подторскы лісы в пов. турчанском и. появили 
ся Шлыма кырделями коло людекых осель. 
Помимо присутности пару пастухов волкы 
шмарили ся недалеко села Рыков на гнане ста- 
до овец и погрызли пару овец, помимо оборо- 

ны их через пастухов. Аж коли надбтли хло- 


пы с села, потрафили сотогнати зголоднілы 
волкы. 
Также в полночно-всходных повітах Во- 


лыни появили ся масово волкы, котры подхо- 
дят до осель и порывают овцы и худобу. Коло 
села Білашовка волкы порвали 3 штукы. овец 
и утекли до ліса. В пов. сарнецком волкы на- 
пали на хутор и загрызли 12 овец; 2 псы и 1 
коня, а боронячого свое добро тазду волкы по- 
грызли небезпечно. 

Кырдел! волков переходят до Польщи. со 
стороны Совітов. 

Як оден бат стал ся отцом другого. В Ан- 
гии нелаБвНоО повінчал ся оден брат с матерю. 
а другый с ей дочком. Шлюб обох братов от- 
был ся одзочаено и стягнул до костела много 
знакомых, котры оповідали собі весело о том, 
як то тепер оден брат стал ся тестєм другого. 

Загобил $0 тысяч корон, лежачи в посте- 
ли. В Копентадзі (в Дании) оден шофер захво- 
ріл и мусіл лежати в постелі. Шофер занимал 
ся живо спортом и лежачи дома слідил точно 
за результатом спортовых заводов. притом грал 
так счастливо, же выграл 90 тысяч корон. 

Реформа рольна на Мадярщині, Министер 
рольництва на Мадярщині гр. Мих. Телєкы ва 
засіданю Союза властителей великых мавєткор, 
представил проєкт реформы рольной яку на- 
мірят перепровадити мадярске правительство. 
Париеляции подпадут в першу очередь трун- 
ты неуправлены и зле затосподарованы, а Та- 
кже мавткы, котрых властителями сут чу- 
ЖИНЦЫ. 
Затопил ся ч морі великый самолет німец- 
кый. Великый розголос здобыл собі лет німец- 
кого самолета „Кондор“ с Берлина до столицы 
Японии Токио. Побил он рекорд. Але не по- 
счастило ся єму на поворотном пути, 60 ле- 
тячи с Токио до Берлина мусіл он осісти на 
океан: около островов Филипин. В коротком 
часі затопил ся. Обслуху и 1 пасажира урато- 
вано. 

Смерть на вість о сконфискованю маєтку. 
Незрычайный случай наглой смерти мал місце 
в одной родині жидовской. Жиючий в Теплиц, 
м!енсгости положеной в Судетах 61-літный Й. 

/ 


ЗЕГСЗЕХУДУЕТУЖИИЕТЯЕУ ТРАВА ИИ 


Чи дали вы уж лепту на зимову помоч для 
безроботных?! 
Памятайте о зимовой помочи для безроботных 
и их дітей! 


Отд!леня: 


БЕЗОПАСНОСТЬ. 

Комунальна Каса Ощадности 
Повіта Краковского в Краков! 


Рок основаня 1882. 


ЦЕНТРАЛЯ КРАКОВ, УЛ. ПИЯРСКА 1. 
тел. 115-97, 134-73, 101-03. 


КРЫНИЦА, 
ВЕЛИЧКА, 


Ч. 1. (255) 


Гирш и его 44-літнаї жена; умерли наглом смер- 
тю одночасно на вість о сконфискованю их ма- 
втку в Судетах. 

Жнива в Австралии. Тепер, коли у нас вст 
студена зима, на полудневой части + земского 
гльоба вет літо. В січні, коли у нас потискают 
найсильнійши морозы, в Австралии, Чиле м 
Новой Зеляндии припадат час жнив. Кус по- 
тодивше, бо в март! отбывают ся жнива во 
Веходных Индиях и’в Горішном Егыпті. В кві- 
тн! припадают жнива в Долішном Ёгыпті, на 
Кыпрі. в Сырии, Ирані, Малой Азии и на Ку- 
бі. На май припадают жнива в Альжирі, Сере- 
дущой Азии, Японии, Тексасі и на Флъорыді. 

Тозгоеля шматами. За 3 місяцов 1938 року 
привезено до Польщи 123 тысячи сотнаров: 
шмат за суму 145 милионов злотых. Шматы 
тоты. то переважно волняны и баволняны 07- 
падкы. Западны державы щадят много на, 
шматах и отпадках. У нас справа тота вст не 
сортанизована, притом у нас населенє здерат 
праві цілковито одеж и отпадкы и шматы ма- 
ют уж невелику вартость. Помимо тото; в каже 
дой хаті найде ся дост шмат, котры мы вы- 
шмаряме вмісто их продати и мати с того до- 
ХОДЫ. 

Кгасный звычай. В Бретонии, во‹Франций, 
вст много красных звычаєв. Оден с найкрас- 
ших ест такый: Коли помре мати немоғляти, 
то веј жены того села ^тают ся прибранымё, 
матерями сироты. Они олекуют ся и выхову- 
ют сироту як власну дітину. 


ОБСЕ ЕЛЕНИТЕ БЕ АИИС О ИРЛИ, 


Уж вышол с друку богато илюстрованый 


КАЛЕНДАР „ЛЕМКА® 
НА 1939 РОК. 


Цна одного календара разом с календарем 
стінным выносит 50 грошей. 
При замовленю 5-ох штук даєме 20 процене 
опусту. — Календар тот повинен найти ся 
в каждой лемковской хаті. Читатель найде 
в нем интересны оповданя и щлый ряд ста- 
тей о веденю сельского господарства в горах. 
Єст он отже потребном книжком для каждоге, 
кому лежит на сердци добро своей родины и ді- 
тей. Прото понагляйте ся с замовленем кален- 
дара Лемка на 1939 рок! 


112. 
тёл. 6, 


тел. 


Всі порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ, 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 3л. 


доБРЫЙ ПРОЦ: 11 


ул. Сикстуска 19. 


